CELEX: 32004R1018
Language: lt
Date: 2004-05-25 00:00:00
Title: 2004 m. gegužės 25 d. Komisijos reglamentas (EB) Nr. 1018/2004 nustatantis žaliavinio tabako kiekius, kurie gali būti perkelti į kitą veislių grupę pagal garantuojamąją ribą 2004 m. derliui Graikijoje, Ispanijoje, Italijoje, Portugalijoje, Prancūzijoje ir Vokietijoje

26.5.2004   
            
            
               LT
            
            
               Europos Sąjungos oficialusis leidinys
            
            
               L 187/5
            
         
      KOMISIJOS REGLAMENTAS (EB) Nr. 1018/2004
   2004 m. gegužės 25 d.
   nustatantis žaliavinio tabako kiekius, kurie gali būti perkelti į kitą veislių grupę pagal garantuojamąją ribą 2004 m. derliui Graikijoje, Ispanijoje, Italijoje, Portugalijoje, Prancūzijoje ir Vokietijoje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo (1), ypač į jo 9 straipsnio 4 dalį,
   kadangi:
   
               (1)
            
            
               Reglamento (EEB) Nr. 2075/92 9 straipsnyje yra nustatyta perdirbimo kvotų sistema įvairioms tabako veislių grupėms. Individualios kvotos gamintojams paskirstomos pagal garantuojamąsias ribas 2004 m. derliui, nustatytas 2002 m. kovo 25 d. Tarybos reglamento (EB) Nr. 546/2002, nustatančio priemokas ir garantuojamąją ribą 2002, 2003 ir 2004 m. derliaus tabako lapams pagal veislės grupę ir valstybę narę, ir iš dalies pakeičiančio Reglamentą (EEB) Nr. 2075/92 (2), II priede. Pagal Reglamento (EEB) Nr. 2075/92 9 straipsnio 4 pastraipą Komisija gali leisti valstybėms narėms perskirstyti garantuojamųjų ribų kiekius veislių grupėse su sąlyga, kad šie numatyti perskirstymai nesudarys papildomų kaštų iš EŽŪOGF lėšų ir neviršys visos valstybei narei skirtos garantuojamosios ribos.
            
         
               (2)
            
            
               Jeigu šie reikalavimai yra įvykdyti, reikėtų duoti minėtam perskirstymui leidimą jo prašiusioms valstybėms narėms.
            
         
               (3)
            
            
               Šiame reglamente numatytoms priemonėms pritaria Tabako vadybos komitetas,
            
         PRIĖMĖ ŠĮ REGLAMENTĄ:
   1 straipsnis
   2004 m. derliui valstybėms narėms leidžiama perkelti garantuojamosios ribos kiekius iš vienos veislės grupės į kitą pagal šio reglamento priedą iki galutinės auginimo sutarčių pasirašymo datos, numatytos Komisijos reglamento (EB) Nr. 2848/98 (3) 10 straipsnio 1 dalyje.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gegužės 25 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 215, 1992 7 30, p. 70. Reglamentas su paskutiniais pakeitimais, padarytais Reglamentu (EB) Nr. 2319/2003 (OL L 345, 2003 12 31, p. 17).
   
      (2)  OL L 84, 2002 3 28, p. 4.
   
      (3)  OL L 358, 1998 12 31, p. 17.
   
      PRIEDAS
      Garantuojamosios ribos kiekiai, kuriuos kiekvienai valstybei narei leidžiama perkelti iš vienos veislės grupės į kitą veislės grupę
      
                  VALSTYBĖ NARĖ
               
               
                  VEISLĖS GRUPĖ, IŠ KURIOS PERKELIAMA
               
               
                  VEISLĖS GRUPĖ, Į KURIĄ PERKELIAMA
               
            
                  VOKIETIJA
               
               
                  744,8 tonų tamsiojo vytinto ore (III grupė)
               
               
                  489,4 tonų vytinto dūmuose (I grupė)
               
            
                  147,1 tonų šviesiojo vytinto ore (II grupė)
               
            
                  ISPANIJA
               
               
                  2 458,5tonų tamsiojo vytinto ore (III grupė)
               
               
                  1 187,4 tonų vytinto dūmuose (I grupė)
               
            
                  974,1 tonų šviesiojo vytinto ore (II grupė)
               
            
                  PRANCŪZIJA
               
               
                  2 593,5 tonų tamsiojo vytinto ore (III grupė)
               
               
                  1 364,7 tonų vytinto dūmuose (I grupė)
               
            
                  763,7 tonų šviesiojo vytinto ore (II grupė)
               
            
                  GRAIKIJA
               
               
                  1 662 tonų šviesiojo vytinto ore (II grupė)
               
               
                  10 111 tonų vytinto dūmuose (I grupė)
               
            
                  4 361 tonų vytinto saulėje (V grupė)
               
            
                  6 718 tonų Kabak Koulak (VIII grupė)
               
            
                  1 204 tonų Katerini (VII grupė)
               
               
                  1 941 tonų Basmos (VI grupė)
               
            
                  1 518 tonų Kabak Koulak (VIII grupė)
               
            
                  ITALIJA
               
               
                  200,0 tonų vytinto saulėje (V grupė)
               
               
                  71,9 tonų vytinto dūmuose (I grupė)
               
            
                  90,0 tonų šviesiojo vytinto ore (II grupė)
               
            
                  100,0 tonų vytinto virš liepsnos (IV grupė)
               
               
                  87,9 tonų vytinto dūmuose (I grupė)
               
            
                  PORTUGALIJA
               
               
                  50,0 tonų šviesiojo vytinto ore (II grupė)
               
               
                  39,9 tonų vytinto dūmuose (I grupė)